पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी में कोरोना के बढ़ते मामलों के मद्देनजर 43 कंटेनमेंट क्षेत्र बनाए गए हैं। कोरोना संक्रमित लोगों के घरों के आसपास के क्षेत्र को कंटेनमेंट एरिया घोषित किया है। इनमें शहर के लालघाटी, कोहेफिजा, मिनाल रेसीडेंसी, श्यामला हिल्स, कोलार रोड सहित अन्य स्थान शामिल हैं। कंटेनमेंट एरिया में आवागमन पूरी तरह प्रतिबंधित रहेगा। इस एरिया के निवासियों का होम क्वारेंटाइन में रहना अनिवार्य होगा। यहां आवश्यक सुविधाओं के अतिरिक्त किसी भी प्रकार से लोगों का बाहर जाना प्रतिबंधित रहेगा।
इस एरिया के लिए सीएमएचओ द्वारा विशेष रैपिड रिस्पॉन्स टीम, मेडिकल मोबाइल यूनिट का गठन किया जाएग। इस क्षेत्र के एक्जिट पॉइंट पर स्वास्थ्य कर्मचारियों द्वारा सतत स्क्रीनिंग की होगी। यह निर्देश भी दिए गए हैं कि वार्ड वार फ्रंटलाइन कार्यकर्ता, आसपास के घरों का भ्रमण कर जानकारी लेते हुए निर्धारित प्रोफार्मा में रिपोर्ट नोडल ऑफिसर को देंगे। आरोग्य सेतु एप और सार्थक एप का शत प्रतिशत प्रयोग कराना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn